3 सितंबर को इंग्लैंड और फ्रांस ने भी जर्मनी के विरुद्ध युद्ध की घोषणा कर दी.
1939 तक यूरोप पर युद्ध के बादल छा गए थे. अप्रैल 1939 में हिटलर ने पोलेंड से डोजिंग बंदरगाह तथा पोलिस गलियारा जर्मनी को वापस करने की मांग रखी. पोलैंड ने इसे स्वीकार नहीं किया. इससे अंतर्राष्ट्रीय संकट उत्पन्न हो गया. इस समस्या को सुलझाने के काफी प्रयास हुए परंतु वे भी विफल हो गए. इस बीच पोलैंड ने इंग्लैंड और फ्रांस के साथ संधि कर ली. इनके द्वारा पोलैंड को आश्वासन दिया गया कि जर्मनी द्वारा आक्रमण की स्थिति में इंग्लैंड तथा फ्रांस पोलैंड की सैनिक सहायता करेंगे. दूसरी ओर पोलैंड द्वारा वार्ता के लिए जर्मनी की उपेक्षा से क्रुद्ध होकर हिटलर ने 1 सितंबर 1939 को पोलैंड पर आक्रमण कर दिया. 3 सितंबर को इंग्लैंड और फ्रांस ने भी जर्मनी के विरुद्ध युद्ध की घोषणा कर दी. इस प्रकार द्वितीय विश्वयुद्ध का आरंभ हो गया.